KBANK หั่นเป้าสินเชื่อปีนี้เหลือโต 6% ปรับเป้า NPL เพิ่มเป็น 2.3-2.5%
KBANK หั่นเป้าสินเชื่อรวมปีนี้เหลือโต 6% จากเดิมคาด 8-9% ปรับเป้า NPL เพิ่มเป็น 2.3-2.5% จากเดิม 2-2.4% 
20 พ.ค. 2558

นายปรีดี ดาวฉาย กรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารได้ปรับลดเป้าสินเชื่อในปีนี้ลงมาเหลือ 6% จากเดิมคาด 8-9% โดยสินเชื่อรายใหญ่เหลือ 3-5% จากเดิม 4-6% ส่วนสินเชื่อรายย่อยเหลือ 5-7% จากเดิม 8-9% และสินเชื่อเอสเอ็มอี (SMEs) เหลือ 6-8% จากเดิม 7.7%
ส่วนสัดส่วนหนี้ที่ไม่ก่อให้เกิดรายได้ (NPL) ของธนาคารได้ปรับเพิ่มเป็น 2.3-2.5% จากเดิม 2-2.4% หลังจากไตรมาส 1/58 สัญญาณ NPL ขยับเพิ่มขึ้นส่วนใหญ่มาจากเอสเอ็มอี และรายย่อย ซึ่งส่งผลให้ธนาคารต้องตั้งสำรองเพิ่มขึ้นตามไปด้วยในไตรมาส 2/58